armvectores/hy_wikipedia_2023 huggingface dataset:
Նուր (գյուղ, Տույմազինսկի շրջան)

Անվան այլ կիրառումների համար տե՛ս՝ ՆուրՆուր (ռուս.՝ Нур, բաշկիրերեն՝ Нур), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենուար

Բենուար (ֆր.՝ baignoire), հանդիսասրահի այն օթյակները, որ տեղադրված են պարտերի երկու կողմերում՝ բեմի մակարդակին կամ ավելի ցածր։ Բենուարները լինում են բաց կամ հատուկ ցանցով փակ, որոնց շնորհիվ օթյակում նստածները չեն երևում, սակայն հանդիսասրահն ու բեմն անխոչընդոտ բաց է նրանց առջև։ Հարմարությունները հաշվի առնելով՝ բենուարի տոմսերի արժեքը սովորաբար բարձր է։


== Ծանոթագրություններ ==
Զաչատովկա (այլ կիրառումներ)

Զաչատովկա, կարող է վերաբերել՝

Զաչատովկա - ավան, Ուկրաինայի Դոնեցկի մարզի Շախտյորսկի շրջանում
Զաչատովկա - ավան, Ուկրաինայի Դոնեցկի մարզի Վոլնովախսկի շրջանում
Զաչատովկա - գյուղ, Ուկրաինայի Դոնեցկի մարզի Վոլնովախսկի շրջանում
Ախթալա գյուղի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ախթալա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 38 հուշարձան (14 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նովի Սվետ (քաղաքատիպ ավան, Ուկրաինա)

Անվան այլ կիրառումների համար տե՛ս՝ Նովի ՍվետՆովի Սվետ (ուկրաիներեն՝ Новий Світ, Ղրիմի թաթարերեն՝ Novıy Svet), քաղաքատիպ ավան Ուկրաինայի Ղրիմի Ինքնավար Հանրապետության Սուդակի քաղաքային խորհուրդում։ Բնակավայրը նախկինում նաև անվանվել է Տելմանա, Պարադիզ։
2012 թվականի տվյալներով Նովի Սվետ քաղաքատիպ ավանում բնակվում էր 1 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Միքայել Կանայան

Միքայել Ասատուրի Կանայան (1931, Մոսկվա, ԽՍՀՄ), հայ գեղանկարիչ, գրաֆիկ։


== Կենսագրություն ==
1951 թվականին ավարտել է Մոսկվայի Սուրիկովի անվան գեղարվեստի ինստիտուտը։ 1957 թվականից մասնակցել է ցուցահանդեսների։ Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
«Աղջկա դիմանկար»
«Ընկերուհիներ»
«Գետի մոտ»
«Արձակուրդում»Կատարել է «Իմ սիրելի դերը», «Նիհար Մեհմեդը» գրքերի նկարազարդումները։


== Ծանոթագրություններ ==
Ալեքսանդր Շաումասսե

Ալեքսանդր Շաումասսե (ֆր.՝ Alexandre Schaumasse, մայիսի 3, 1882(1882-05-03), Սեն-Կե-Պոտրիյո - հուլիսի 25, 1958(1958-07-25), Վիշի), ֆրանսիացի աստղագետ, աշխատել է Նիցայի աստղադիտարանում։
Նրա հայտնագործությունների շարքում են պարբերական գիսաստղ 24P/Շաումասեն, երկու ոչ-պարբերական գիսաստղեր՝ C/1913 J1 (Շաումասե) կամ 1913 II, և C/1917 H1 (Շաումասե) կամ 1917 II, ինչպես նաև երկու աստերոիդ։
Նիցայի աստղադիտարանի տնօրեն Գաստոն Ֆայետը նրան էր հանձնել Chercheur de comètes (Գիսաստղ գտնողը) 25 սմ-անոց ռեֆրակտոր աստղադիտակը, որը Գերմանիան հանձնել էր Ֆրանսիային Առաջին Համաշխարհային պատերազմից հետո։ Սակայն Շաումասեն այս աստղադիտակով լուրջ դիտարկումներ չէր կատարում նրա «աբերացիայի շեղումների պատճառով»։
Նա լրջորեն վիրավորված է եղել 1914 թվականին ֆրանսիական բանակում ծառայելիս Առաջին համաշխարհային պատերազմի ժամանակ, և առնվազն մեկ տարի անց է կացրել հոսպիտալում։
1917 թվականին Շաումասեին շնորհվել է Ֆրանսիական գիտությունների ակադեմիայի Վալզի մրցանակը։ 1931 թվականին կառուցված մասնաշենքը, որում տեղադրված է Chercheur de comètes աստղադիտակը կրում է Շաումասեյի անունը։


== Ծանոթագրություններ ==


== Արտաքին հղումներ ==
Nice Observatory brief biography (archive URL) (ֆր.)
History of the Schaumasse telescope of the Observatory of Nice (ֆր.)
Double stars discovered at the Observatory of Nice - Robert Jonckheere, Journal des Observateurs, Vol. 27, p.1 (անգլ.)
Discovery of the asteroid 1928 WA (1114 Lorraine) (անգլ.)
Ephemeris of the Comet 1917 b (Schaumasse) (անգլ.)
Պոլիփեմոսը, Ացիսն ու Գալատեան

«Պոլիփեմոսը, Ացիսն ու Գալատեան» (ռուս.՝ Полифем, Акид и Галатея), ռուսական մուլտիպլիկացիոն ֆիլմ, որն ստեղծել է ռեժիսոր Անատոլի Պետրովը 1995 թվականին։
Ֆիլմը մասնակցել է Տարուս-1997-ին։
Նկարահանվել է հունական առասպելների մոտիվներով։ Նախատեսված է մեծահասակների համար։


== Ստեղծողներ ==
Սցենարի հեղինակ և կինոռեժիսոր՝ Անատոլի Պետրով
Բեմադրող-նկարիչներ՝ Լյուդմիլա Լոբանովա, Գալինա Բարինովա
Կոմպոզիտոր՝ Շանդոր Կալոշ
Կինոօպերատոր՝ Միխայիլ Դրույան
Հնչյունային օպերատոր՝ Վլադիմիր Կուտուզով
Մոնտաժող՝ Նատալյա Ստեպանցևա
Խմբագիրներ՝ Ելենա Վան Էեդեն, Տատյանա Պապորովա
Նկարահանող խմբի տնօրեն՝ Նինա Սոկոլովա


== Հնչունավորում ==
Նիկիտա Ջիգուրդա - Պոլիփեմոս
Վադիմ Կուրկով - Ացիս
Տատյանա Չերնոպյատովնա - Գալատեա
Արմեն Ջիգարխանյան - Սատիր
Թամարա Սեմինա - Աֆրոդիտե
Տատյանա Կանաևա - Էրոս


== Ծանոթագրություններ ==


== Արտաքին հղումներ ==
«Պոլիփեմոսը, Ացիսն ու Գալատեան» մուլտֆիլմը «Անիմատոր.ռու» կայքում
«Պոլիփեմոսը, Ացիսն ու Գալատեան» «Հայրենական կինոյի հանրագիտարան» կայքում
Շոխոնկա (Պարշայի վտակ)

Շոխոնկա (ռուս.՝ Шохонка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Պարշա գետի աջ ափին՝ 33 կմ հեռավորության վրա։ Գետի երկարությունը 12 կմ է։ Ակունքը գտնվում է Բորցևո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033334
Հիդրոլոգիական ուսումնասիրությունների կոդը - 110003333
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տաշլայի շրջան (Օրենբուրգի մարզ)

Տաշլայի շրջան (ռուս.՝ Ташлинский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1934 թվականին։ Վարչական կենտրոնը՝ Տաշլա։


== Աշխարհագրություն ==
Շրջանի տարածքի մակերեսը կազմում է 3400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26830 մարդ։ Բնակչության խտությունը կազմում էր 7,89 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չիտլուկ (համայնք)

Անվան այլ կիրառումների համար տե՛ս՝ Չիտլուկ (այլ կիրառումներ)Չիտլուկ համայնք (բոս․՝  և խորվ.՝ Opština Čitluk, սերբ.՝ Општина Читлук), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Չիտլուկ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 15 083 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Չիտլուկ համայնքի պաշտոնական կայքէջ (բոսն.)
Ալֆրեդ Տարսկի

Ալֆրեդ Տարսկի (հունվարի 14, 1901(1901-01-14)[…], Վարշավա, Լեհական թագավորություն - հոկտեմբերի 26, 1983(1983-10-26)[…], Բերկլի, Ալամեդա շրջան, Կալիֆոռնիա, ԱՄՆ), լեհ փիլիսոփա, պատմաբան և մաթեմատիկոս, Լվով-Վարշավյան դպրոցի գլխավոր ներկայացուցիչներից։


== Գործունեություն ==
1939 թվականից ապրել է ԱՄՆ-ում։ Նշանակալի ավանդ ունի մոդելների տեսության, հասկացությունների որոշարկելիության տեսության, պրեդիկատների հաշվի հետազոտման հանրահաշվական մեթոդների զարգացման, անվերջ երկարության բանաձևերով տրամաբանությունների տեսության, բազմարժեք տրամաբանության բնագավառում և մաթեմատիկական տրամաբանության ու մաթեմատիկայի հիմունքների այլ բաժիններում։ Ձևական իմաստաբանության հիմնադիրն է։ «Ճշմարտության հասկացությունը ձևայնացված լեզուներում» աշխատության մեշ սահմանել է ճշմարտության դասական հասկացությունը ձևայնացված լեզուների մեծ խմբի համար։ Տարսկիի մի շարք ուսումնասիրություններ ունի դեդուկտիվ գիտությունների մեթոդաբանության բնագավառում։ Իմաստաբանությանը և մետատրամաբանությանը նվիրված նրա աշխատությունները մեծ ազդեցություն են ունեցել նշանագիտության զարգացման վրա և բովանդակային պրոբլեմների ու տեսությունների վերլուծության մեջ ձևական մեթոդներ կիրառելու օրինակ ծառայել։


== Ծանոթագրություններ ==
Ուդարնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ՈւդարնոեՈւդարնոե (ուկրաիներեն՝ Ударне, Ղրիմի թաթարերեն՝ Boçala), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բոչալա։
2001 թվականի տվյալներով Ուդարնոե գյուղում բնակվում էր 398 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժամեր (ֆիլմ, 2002)

«Ժամեր» (անգլ.՝ The Hours), ռեժիսոր Սթիվեն Դոլդրիի դրամատիկ ֆիլմը։ Գլխավոր դերերում խաղում են Մերիլ Սթրիփը, Ջուլիանա Մուրը և Նիկոլ Քիդմանը։ Մյուս դերերում հանդես են եկել Էդ Հարիսը, Ջոն Ք. Ռեյլին, Սթիվեն Դիլեյնը, Ջեֆ Դենիելսը, Միրանդա Ռիչարդսոնը, Էլիսոն Ջեննին, Թոնի Կոլլեթը, Կլեր Դենսը։ Դեյվիդ Հեյերի սցենարը Մայքլ Քանինգհեմի՝ 1999 թվականին Պուլիցերյան մրցանակի արժանացած համանուն վեպի հիման վրա է։ Արժանացել է «Օսկարի» լավագույն դերասանուհի անվանակարգում (Նիկոլ Քիդման) և ավելի քան 30 տարբեր կինոմրցանակների։


== Դերակատարներ ==


== Մրցանակներ ==
Ֆիլմն ստացել է հետևյալ պարգևները.


== Ծանոթագրություններ ==


== Գրականություն ==
Taylor, C. J. (2015). The Hours - A film to enhance teaching psychology. Academic Exchange Quarterly, 19(2), 17-22.


== Արտաքին հղումներ ==
Ժամեր(անգլ.) ֆիլմը Internet Movie Database կայքում
Ժամեր(անգլ.) ֆիլմը Rotten Tomatoes կայքում
«Գրաքննադատություն «Կինորավեստ» հանդեսում» (անգլերեն)։ Արխիվացված օրիգինալից 2008-10-03-ին։ Վերցված է 2011-04-08 
«Հարցազրույց ֆիլմի ռեժիսոր Սթիվեն Դոլդրիի հետ» (անգլերեն)։ Արխիվացված օրիգինալից 2008-02-28-ին։ Վերցված է 2011-04-08
Պիևե դի Բոնո

Բրիոնե (իտալերեն՝ Pieve di Bono), համայնք Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1385 մարդ (2008), բնակչության խտություն՝ 69 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 38085։ Հեռախոսային կոդ՝ 0465։
Կոմունայի հովանավորն է Սուրբ Հուստինա Պադուացին։ Տոնը նշվում է հոկտեմբերին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 674001
Էլեկտրոնային փոստ՝ info@comune.pievedibono.tn.it
Պաշտոնական կայք՝ http://www.comune.pievedibono.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(19120) Դորոնինա

(19120) Դորոնինա, աստերոիդ աստերոիդների հիմնական գոտում։ Այս աստերոիդը հայտնաբերվել է 1983 թվականի օգոստոսի 6-ին, Լյուդմիլա Կրաչկինաի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(19120) Դորոնինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փարվարի Մեծ

Փարվարի Մեծ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Միքայել Նալբանդյանի կիսանդրի (Երևան)

Միքայել Նալբանդյանի կիսանդրի, գտնվում է Երևանի Կենտրոն վարչական շրջանում՝ Միքայել Նալբանդյանի անվան թիվ 33 դպրոցի առջև։ Հուշարձանը տեղադրվել է 1985 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Երեմ Վարդանյան


== Տես նաև ==
Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)
Միքայել Նալբանդյանի հուշարձան (Երևան)


== Ծանոթագրություններ ==
Բրյունե (համայնք)

Բրյունե (ֆր.՝ Brunet), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Վալանսոլ կանտոնի կազմի մեջ։ Կոմունայի շրջանը՝ Դին լե Բեն։
Համայնքի INSEE կոդ՝ 04035։


== Բնակչություն ==
Համայնքի բնակչությունը 2008 թվականին կազմում էր 258 մարդ։


== Տնտեսություն ==
2007 թվականի տվյալներով 164 աշխատունակ տարիքի մարդկանցից (15-64 տարեկան) 118-ը տնտեսապես ակտիվ էին, 46-ը անգործ (ակտիվության ցուցանիշը 72,0 %, 1999 թվականին եղել է՝ 69,2 %)։ 118 աշխատունակ բնակիչներից 95-ը աշխատում էին (61 տղամարդ և 34 կին), անաշխատանք էին 23-ը (9 տղամարդ և 14 կին)։ 46 անգործ մարդկանցից 12-ը աշակերտներ կամ ուսանողներ են, 14-ը թոշակառու, 20-ը չէին աշխատում այլ պատճառներով։


== Տեսարժան վայրեր ==
Դղյակ (XVII դար)
Սեն Մարտեն ռոմանական եկեղեցի


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Բրյունե» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-10 
«Բրյունե» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Վարդենիս (Մշո գավառ)

Անվան այլ կիրառումների համար տե՛ս՝ Վարդենիս (այլ կիրառումներ)Վարդենիս, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 35 կմ հարավ-արևելք՝ Մեղրագետի աջ կողմում։


== Պատմություն ==
Վարդենիսում է եղել զորավար Անդրանիկը։ Բնակիչները քաջ էին։ 1915 թվականի հունիսին Մարտիրոսի ու Հասրաթի ղեկավարությամբ անհավասար կռիվ են մղել թուրքերի դեմ։


== Բնակչություն ==
XX դարի սկզբին ուներ 300 տուն՝ 2000 հայ և քուրդ բնակչով։


== Տնտեսություն ==
Բնակչության հիմնական զբաղմունքը այգեգործություն, հացահատիկի մշակություն, անասնապահությունն էր։ Հայերը զբաղվում էին նաև արհեստներով և առևտրով։


== Կրթություն ==
Վարդենիսում գործում էր դպրոց, որն 1870 թվականին բացվել էր Գարեգին Սրվանձտյանի ջանքերով։ XX դարի սկզբներին սովորում էր 75 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆենիլալանին

Ֆենիլալանին, β-ֆենիլ-a-ամինապրոպիոնաթթու, արոմատիկ, անփոխարինելի ամինաթթու։
Գոյություն ունի օպտիկապես ակտիվ Լ և D, ռացեմիկ DL ձևերով՝ ազատ և սպիտակուցների կազմի մեջ։ Հանդիպում է ազատ վիճակում կենդանիների օրգանիզմում, բույսերում, միկրոօրգանիզմներում։ Փոխարկվում է թիրոզին ամինաթթվի։ Մարդու օրգանիզմում ֆենիլալանինի փոխանակության բնածին խանգարումը (ֆենիլկետոնուրիա) հանգեցնում է մտավոր թուլության։
Հասուն մարդու ֆենիլալանինի օրական պահանջը 1,1 գրամ է։ Ֆենիլալանինը արդյունաբերության մեջ ստանում են միկրոբիոլոգիական միջոցներով։ Օգտագործման ոլորտներից մեկը կենդանիների կերերի հավասարակշռումն է որպես սպորտային սնունդ։


== Ծանոթագրություններ ==
Սան Ֆրանցիսկոյի պայմանագիր

Սան Ֆրանցիսկոյի պայմանագիր, 1951 թվական, 48 պետությունների անջատ պայմանագիր Ճապոնիայի հետ, որ կնքվել է սեպտեմբերի 8-ին Սան Ֆրանցիսկոյի կոնֆերանսում։ Պայմանագիրը նախապատրաստել էին ԱՄՆ-ի և Մեծ Բրիտանիայի կառավարությունները հակառակ Պոտսդամի դեկլարացիայի և մի շարք դաշնակցային համաձայնագրերի, առանց Խորհրդային Միության և ՉԺՀ-ի մասնակցությամբ։ Պայմանագիրը բաղկացած է 7 գլուխներից (27 հոդված)։
ԽՍՀՄ-ն, Լեհաստանն ու Չեխոսլովակիան, ինչպես նաե կոնֆերանսում չներկայացված Բիրման, ԿԺԴՀ, Հնդկաստանը, ՄԺՀ-ն, ՉԺՀ-ն և ՎԴՀ-ն հրաժարվեցին ստորագրել պայմանագիրը։ Նույն օրը ստորագրվեց ճապոնա-ամերիկյան «անվտանգության պայմանագիրը», որով ԱՄՆ իրավունք էր ստանում ցամաքային, ռազմաօդային և ռազմածովային բազաներ ունենալ ճապոնիայում կամ նրա մոտակայքում։
Պարասկովիյա (այլ կիրառումներ)

Պարասկովիյա, կարող է վերաբերել՝

Պարասկովիյա - գյուղ, Ուկրաինայի Խարկովի մարզի Կեգիչևի շրջանում
Պարասկովիյա - գյուղ, Ուկրաինայի Խարկովի մարզի Նովովոդոլաժսկի շրջանում
Մատե

Մատե, պարագվայական թեյ՝ խմիչք պատրաստված պարագվայական փշարմավի մանրացված և չորացված տերևներից։ Այլ լայնորեն կիրառում են Հարավային Ամերիկայի երկրներում․Արգենտինա, Պարագվայ, Ուրուգվայ, Բրազիլիայի հարավային շրջաններ։
Մատեն խթանիչ ազդեցություն է թողնում կենտրոնական նյարդային համակարգի վրա՝ կոֆեին պարունակելու պատճառով, որի քանակությունը փշարմավի մեջ հասնում է 0,7—2,0 %, իսկ 100 մլ պատրաստի խմիչքում՝ 30—60 մգ։


== Պատմություն ==
Մինչև Հարավային Ամերիկայում եվրոպացիների հայտնվելը, այդ մայրցամաքի բնիկները օգտագործել են մատե, որը վայրի կերպով աճում էր Պարանա և Պարագվայ գետերի ամբարտակներում։ XVII-րդ դարում Մեժդուրեչյա շրջանում (Արգենտինա) ճիզվիտների կողմից սկսվել է պարագվայական փշարմավի մշակումը, որը տևել է մինչև 18-րդ դարի վերջը (այստեղից էլ առաջացել է «ճիզվիտական թեյ» անվանումը։ Հետո մատեի արտադրությունը դադարեցվել է։ 19րդ դարի վերջում այն վերսկսվել է, որը դեպի Արգենտինա բերեց վերաբնակիչների հոծ զանգված՝ հիմնականում Բրազիլիայի հարավային շրջաններից, նրանց մեծամասնությունը լեհեր և գերմանացիներ էին։


== Անվանում ==
Իսպաներեն «մատե» բառը ծագել է կեչուերեն mati, բառից, որը նշանակում է դդումից պատրաստված խմելու աման (հիմնականում շշաձև դդումից՝ Լագենարիա սովորական)։ Խմիչք պատրաստելու համար նախատեսված փշարմավի տերևները իսպաներեն անվանվում են «երբա մատե» (իսպ.՝ yerba mate), որը թարգմանվում է որպես «մատեի խոտ»։ Ռուսերեն «մատե» բառը արտասանվում է վերջին վանկի շեշտադրումով, իսկ իսպաներենում շեշտադրվում է առաջին վանկը։


== Պատրաստելը ==
Պատրաստելու և օգտագործելու ավանդական եղանակը հետևյալն է․ ինչ-որ աման (բաժակ, գավաթ) լցնում են ամբողջ ծավալի երկու երրորդով մատեի խոտով։ Նրա մեջ են մտցնում ֆիլտրով ձողիկ (բոմբիլիա) և ավելացնում են որոշ քանակությամբ 75 °C ջուր։ Ջուրն անցնում է խոտի միջով և թրմում է նրա մեջ պարունակող նյութերը։ Կարելի է անմիջապես օգտագործել խմիչքը։ Խմելու ժամանակ մի քանի անգամ ջուր են ավելացնում։


== Ծանոթագրություններ ==


== Գրականություն ==
Л.Ю. Семейство падубовые (Aquifoliaceae) // Жизнь растений (в 6 т.). Том 5. Часть 2: Цветковые растения / Под ред. А.Л. Тахтаджяна. — М.: Просвещение, 1981. — С. 313. — 511 с.
Р.А. Аргентина : Экономико-географическая характеристика. — М.: Мысль, 1974. — С. 121—122, 223. — 239 с.
Е.А. Мате, или 33 удовольствия // Феномен удовольствия в культуре. Материалы международного научного форума. 6-9 апреля 2004 г / Сурова *. — СПб.: Центр изучения культуры, 2004. — С. 186—189. — 389 с.Энциклопедические статьи

// Большая российская энциклопедия. Том 19. — М., 2011. — С. 392.
Мате // Большая советская энциклопедия. Том 15. — 3-е изд. — М., 1974. — С. 467.
Գուրջի

Գուրջի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից հյուսիս փռվող Ղազօվա դաշտում։


== Բնակչություն ==
XX դարի սկզբին ուներ 226 տուն բնակիչ, որից 31-ը՝ հայեր։


== Պատմամշակութային կառույցներ ==
Գյուղում հայտնաբերվել է Հայաստանում քրիստոնեության տարածման սկզբներին վերագրվեղ վիմագիր արձանագրություն, որը վերագրվել է Հայոց Աբգար թագավորի ժամանակներին։ Գյուղն ուներ Ս. Սարգիս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Arbeit macht frei

Arbeit macht frei ([[Միջազգային հնչյունական այբուբեն|[ˈaɐ̯baɪt ˈmaxt ˈfʁaɪ]]] ( )), գերմաներեն ասույթ, որը նշանակում է՝ «Աշխատանքը մարդուն ազատ է դարձնում»։ Այն՝ որպես կարգախոս լայնորեն ի ցույց է դրվել Երկրորդ համաշխարհային պատերազմի տարիներին գերմանական ֆաշիստների հիմնած համակենտրոնացման ճամբարների մուտքի դարպասներին և դարձել է Հոլոքոստի խորհրդանիշերից մեկը։


== Ծագումը ==
Այս ասույթը որպես վերնագիր գործածել է գերմանացի բանասեր Լորենց Դիֆենբախը 1873 թվականին հրատարակած իր վեպի համար (Arbeit macht frei: Erzählung von Lorenz Diefenbach). այդ վեպում հեղինակը ցույց է տալիս, թե ինչպես են խաղամոլները, խարդախները աշխատանքի միջոցով բռնում դեպի առաքինություն տանող ուղին։ Ասույթը գործածել է նաև շվեյցարացի էնտոմոլոգ, նյարդաանատոմ, հոգեբույժ Օգյուստ Ֆորելը՝ դարձնելով իր «Շվեյցարիայի մրջյունները» (Fourmis de la Suisse, 1920 թ.) աշխատության ենթավերնագիր։ Ավստրիական կայսրության գերմանացիների ազգայնական Deutsche Schulverein կազմակերպությունը 1922 թվականին Վիեննայում տպագրել ու բաշխել է Arbeit macht frei ասույթը կրող անդամատոմսեր։
Ասույթը կարելի է զուգորդել միջնադարյան գերմանական Stadtluft macht frei («Քաղաքի օդը ազատ է դարձնում») սկզբունքի հետ, որի համաձայն քաղաքում մեկ տարի ու մեկ օր ապրած ճորտերը ազատություն էին ստանում։


== Կիրառումը նացիստների կողմից ==

Arbeit macht frei կարգախոսը տեղադրված է եղել նացիստական համակենտրոնացման ճամբարների բացարձակ մեծամասնության մոտքի դարպասներին կամ դռներին, պատերին։ Կարծիք կա, որ առաջինը դա արվել է Դախաուի համակենտրոնացման ճամբարում, էսէսական սպա Թեոդոր Էյկեի հրամանով, այնուհետև ընդօրինակվել Օսվենցիմում՝ Ռուդոլֆ Հյոսի կարգադրությամբ։
Այդ կարգախոսն այսօր էլ կարելի է տեսնել մի շարք վայրերում՝ ներառյալ Օսվենցիմի համակենտրոնացման ճամբարի մուտքը։ Օսվենցիմյան կարգախոսը պատրաստել են հենց իրենք՝ բանտարյալները, որոնց մեջ էր վարպետ դարբին Յան Լիվաչը։ Ուշադիր դիտողը կարող է նկատել, որ կարգախոսում B տառը թարսված է պատրաստվել։ Ենթադրվում է, որ կալանավորներն այդ կերպ փորձել են արտահայտել իրենց անհամաձայնությունը ասույթին, ասույթ, որ ծայրահեղ կեղծավորության  ու անսահման ցինիկության արտահայտություն էր։ Օսվենցիմի բանտարկյալների շրջանում տարածված էր այդ կարգախոսը ծաղրի ենթարկող հետևյալ երկտողը.  
Arbeit macht frei (Աշխատանքը ազատ է դարձնում)
durch Krematorium Nummer drei (Թիվ երեք դիակիզարանի միջոցով)։


== Arbeit Macht Frei կարգախոսների գողություններ ==
Օսվենցիմ-I ճամբարի դարպասին տեղադրված Arbeit Macht Frei կարգախոսը 2009 թվականի դեկտեմբերին գողացվել է։ Իշխանությունները բավականին ուշ հայտնաբերել են այն՝ երեք մասի բաժանված վիճակում։ Հանցագործները՝ շվեդ նեոնացիստ Անդերս Հյոգստրյոմը և երկու լեհ, բանտ են նետվել։ Կարգախոսի բնօրինակը ներկայումս պահվում է Օսվենցիմ-Բիրկենաուի պետական թանգարանում, իսկ դարպասի վերևում տեղադրվել է դրա կրկնօրինակը։
2014 թվականի նոյեմբերի 2-ին գողացվել է Դախաուի համակենտրոնացման ճամբարի դարպասին տեղադրված նույնատիպ կարգախոսը, որը երկու տարի անց հայտնաբերվել է նորվեգական Բերգեն քաղաքից հյուսիս ընկած Յտրե Առնա բնակավայրում :


== Ծանոթագրություններ ==


== Արտաքին հղումներ ==
Կարճ աղբյուր

Կարճ աղբյուր, Գյոդակթագարյ, Կարճաղբյուր, Կզյըլվանք, Ղզյըլվանք, Մաքենիս, Մաքենիսի գետ, Մաքենյաց գետ, Մաքենոցաց գետ, Յարփուգլու, գետ Հայաստանի Գեղարքունիքի մարզում՝ Սևանա լճի ավագանում։ Սկիզբ է առնում Վարդենիսի լեռնաշղթայի հյուսիսային լանջերից՝ 3325 մ բարձրությունից։ Երկարությունը 26,3 կմ է, ջրհավաք ավազանը՝ 123 կմ2։ Գետահովիտը վերին և միջին հոսանքներում V-աձև է, ստորինում՝ լայնացած։ Սնումը հիմնականում ստորերկրյա (72%) է, վարարումը՝ ապրիլ-մայիսին։ Տարեկան միջին ծախսը 1,19 մ3/վ է։ Ջրերն օգտագործվում են ոռոգման նպատակով
Ղ. Ալիշանը գետի ակունք է համարում Վարդենիսի լեռնաշղթայի արևելյան կողմում գտնվող Ալլահգյոլ լճակները։և կոչում է վերին հոսքը Ալլահգյոլչայ, որը ճիշտ շէ։


== Ծանոթագրություններ ==
Սարգիս Բալյան

Սարգիս Բալյան (1835, Կոստանդնուպոլիս, Օսմանյան կայսրություն - 1899, Կոստանդնուպոլիս, Օսմանյան կայսրություն), օսմանացի քանդակագործ։ 
Հայտնի հայ քանդակագործներ Բալյանների ընտանիքից։


== Կենսագրություն ==
Ծնվել է 1835 թվականին Ստամբուլում։ Քանդակագործ Կարապետ Բալյանի և նրա կին Նազիկ Բաբայանի չորս որդիներից երկրորդն է։ Նրա եղբայրներ Նիկողոսը, Հակոբը և Սիմոնը նույնպես քանդակագործներ են եղել։ Սարգիսը և Նիկողոսը միասին սովորել են փարզյան նկարչական լիցեյում, սակայն Նիկողոսի հիվանդության պատճառով հարկադրված վերադառնում են Ստամբուլ։ Ստամբուլ վերադառնալուց հետո Սարգիսը միանում է հոր ծրագրին՝ Բեյլերբեյի ամրոցի կառուցմանը։ Հոր մահից հետո զբաղվել է Ադիլե սուլթանի ամրոցի վերանորոգմամբ։
Նրա պրոֆեսիոնալ կարիերան սկսվեց Հակոբի մահից հետո 1875 թվականին և Աբդուլ Համիդ II֊ի գահակալումից հետո։ Իր քաղաքական հայացների պատճառով նրան աքսորում են Եվրոպա, որտեղ նա անցկացնում է 15 տարի, որից հետո վերադառնում է Օսմանյան կայսրություն։


== Քաղաքացիական գործունեություն ==
Նա հայկական Պատրիարքարանի ասամբլիայի անդամներից էր, և ակտիվորեն օգնում էր հայկական մշակույթի ղեկավարներին։


=== Հայտնի ստեղծագործություններ ===
Բեյլերբեյի ամրոց (1861 - 1865)
Չիրագանի ամրոց (1863 - 1871)
Մեչետ Պերտեվնյալ Վալիդե Սուլթան, եղբոր Բալյան, Հակոբի հետ (1871)
Փոշու գործարան Զեյտինբուրնում (1874)
Ռազմական համալսարանի շենք, այժմյան Ստամբուլի տեխնիկական համալսարան
Բժշկական դպրոոց, այժմյան Գալաթասարի լիցեյ
Ադիլե սուլթնի ամրոց
Իհլձի ամրոց
ԱբդուլԱզիզի որսսորդական տուն
Կյագիտխանի մզկկիթ


== Մահվան վայր ==
Թաղված է հայկական Բագլարբաշիի գերեզմանոցում։


== Պատկերասրահ ==

		
		


== Տես նաև ==
Սինան
Բալյան ընտանիք


== Ծանոթագրություններ ==
Ֆերդինանդ Շևալ

Ժոզեֆ Ֆերդինանդ Շևալ (ֆր.՝ Joseph Ferdinand Cheval, ապրիլի 19, 1836(1836-04-19), Charmes-sur-l'Herbasse - օգոստոսի 19, 1924(1924-08-19)[…], Hauterives հայտնի է նաև՝ փոստատար Շեվալ ֆր.՝ facteur Cheval անվամբ), նաև արվեստի ամենատպավորիչ հուշարձանի ստեղծողը՝ Փոստատար Շևալի իդեալական պալատը:


== Կենսագրություն և ստեղծագործություներ ==
13 տարեկանից հացթուխի օգնական է աշխատել, իսկ 1867 թվականից գյուղի փոստատարի պաշտոն է ստացել: Փոստը բաժանելուց նա օրական 25 կիլոմետր ճանապարհ էր անցնում, և ճանապարհից վերցնում էր ոչ սովորական ձև ունեցող քարեր և ձեռնասայլի մեջ էր դնում: 33 տարվա ընթացքում, դրանցով,  աշխատանքից ազատ ժամանակ, միայնակ, գիշեր և ցերեկ, չնայելով եղանակին, ամեն պատահած գործիքների օգնությամբ նա ստեղծեց իր երազանքը՝ բոլոր երևակայությունների գերազանցող պալատ: Վերջացնելով այդ աշխատանքը մուտքի վերևում գրեց՝ «Plus opiniâtre que moi se mettre à l'oeuvre» («Թող որ հիմա այս աշխատանքով զբաղվի ավելի համառը, քան ես»): Տեղի իշխանությունները մերժեց իր խնդրանքը՝ իր մահից հետո իրեն այդտեղ թաղել: Նա 8 տարվա ընթացքում այն վերափոխեց Լռության և անսահման խաղաղության սրբավայրի: 
Գյուղի փոստատարի պալատը, շնորհիվ սյուրռեալիստների, ամբողջ աշխարհին հայտնի է ինչպես Փոստատար Շևալի իդեալական պալատը:


== Համբավ և ճանաչում ==

XX դարի 30-ական թվականներին մեծ աջակցություն ստացավ Պաբլո Պիկասոյից և Անդրե Բրետոնից:
1969 թվականին Իդեալական պալատը, իսկ 1975-ին Սրբավայրը, պաշտոնապես ճանաչվեց Շառլ դը Գոլի կառավարության պատմության և մշակույթի հուշարձան: Հասարակ փոստատարի ստեղծագործության վրա մեծ հետք են թողել քանդակագործներ Ռոբեր Տատերը և Նիկի դը Սեն-ֆալլը:


== Դերը մշակույթում ==
Շևալին է նվիրված Քրիս Մարկերի «Le Facteur sonne toujours cheval» (1992) ֆիլմը: Նաև նրա պատվին է նկարահանված «Փոստատար Շևալի իդեալական պալատը» ֆիլմը (2008):


== Գրականություն ==
Jouve J.P. e.a.  Le palais idéal du facteur Cheval: quand le songe devient la réalité. Paris: Éditions du Moniteur, 1981


== Արտաքին հղումներ ==
Իդեալական պալատի պաշտոնական կայքը
Ֆերդինան Շեվալի պալատի պատմությունը Archived 2012-12-06 at the Wayback Machine.


== Ծանոթագրություններ ==
Իլիսուի ամբարտակ

Իլիսուի ամբարտակ (թուրքերեն՝ Ilısu Barajı), ավելի կոնկրետ՝ Իլիսուի ամբարտակ և ջրաէլեկտրոկայան (թուրքերեն՝ Ilısu Barajı ve Hidroelektrik Santrali), բետոնապատված քարե ամբարտակ Տիգրիս գետի վրա՝ ներկայիս Իլիսու գյուղի հարևանությամբ և Մարդինի և Շըրնաքի մարզերի սահմանագծին։ Իլիսու ամբարտակը Հարավարևելյան Անատոլիա նախագծով նախատեսված 22 ամբարտակներից մեկն է և դրա նպատակն է ջրային էներգիայի արտադրությունը, ջրհեղեղների վերահսկողությունը և ջրի պաշարների կառավարումը։ Շահագործման հանձնելուց հետո ամբարտակը ապահովելու է 1200 ՄՎտ հզորությամբ էլեկտրակայանի գործունեությունը և կազմելու է 10,4 մլրդ մ3 տարողությամբ ջրամբար։ Ամբարտակի շինարարությունը սկսվել է 2006 թվականին և սկզբնապես նախատեսված էր այն ավարտին հասցնել 2016 թվականին։ Նախագծի շրջանակներում կառուցվելու է շատ ավելի փոքր Ջիզրեի ամբարտակը՝ ջրի ոռոգման և էներգիայի մատակարարման համար։ Իլիսուի ամբարտակի կառուցումը առաջացրել է միջազգային հակասական արձագանք, քանի որ կառույցը ջրի տակ է առնելու Հասանքեյֆ բերդաքաղաքը, առաջացնելով նաև շրջակայքում ապրող բնակչության տեղահանման խնդիրը։ Այդ պատճառով 2008 թվականին ամբարտակը զրկվել է միջազգային ֆինանսավորումից։ Քրդական բանվորական կուսակցության մարտիկները ենթարկում են ամբարտակի ենթակառուցվածքները հարձակումների, որոնց պատճառով շինարարությունը տևում է նախատեսվածից ավելի դանդաղ։ 2019 թվականի հուլիսի վերջին ամբարտակը սկսել է լցնել ջրամբարը։


== Ծանոթագրություններ ==


== Արտաքին հղումներ ==
Environmental Impact Assessment Report (English)
GAP (Republic Of Turkey Ministry Of Development Southeastern Anatolia Project Regional Development Administration)English
International Ilisu Dam Campaign Archived 2018-11-08 at the Wayback Machine.
Ilisu Hydroelectric Project Archived 2013-06-16 at the Wayback Machine. on PBS
Nature Association (Doga Dernegi) page on Ilisu/Hasankeyf Archived 2020-03-31 at the Wayback Machine.
Ղազախստանի համալսարան

Ղազախստանի ալ-Ֆարաբիի անվան ազգային համալսարան (ղազ.՝ Əл Фараби атындағы Қазақ Ұлттық Университеті), Ղազախստանի առաջատար բարձրագույն ուսումնական հաստատությունը։ Հիմնվել է 1934 թվականին Ալմա Աթայում։
Ղազախստանի ազգային համալսարանում գործում է բազմաստիճան կրթական համակարգ, որ ներառում է բարձրագույն հիմնական կրթություն (բակալավրիատ), բարձրագույն հատուկ կրթություն, մագիստրատուրա, ասպիրանտուրա և դոկտորանտուրա։ Համալսարանում պատրաստվում են ավելի քան 180 բնագավառի մասնագետներ։ Նրա կազմում գործում են 14 ֆակուլտետ (մեխանիկա-մաթեմատիկական, ֆիզիկատեխնիկական, քիմիայի և քիմիական տեխնոլոգիաների, կենսաբանության, աշխարհագրական և բնօգտագործման, իրավաբանական, պատմության, հնէաբանության և ժողովրդագրության, փիլիսոփայության և քաղաքագիտության, բանասիրության, գրականագիտության և համաշխարհային լեզուների, ժուռնալիստիկայի, արևելագիտության և այլն), քոլեջ, որակավորման բարձրացման ինստիտուտ, գիտահետազոտական 7 ինստիտուտներ, 67 մասնագիտությունների գծով դոկտորական դիսերտացիաների պաշտպանության 25 դիսերտացիոն խորհուրդներ։ Համալսարանում կրթություն են ստանում ավելի քան 20 հազար ուսանողներ, մագիստրանտներ ու դոկտորներ։


== Պատմություն ==

Համալսարանը բացվել է 1934 թվականի հունվարի 15-ին։ Այն ունեցել է կենսաբանական ու ֆիզիկամաթեմատիկական ֆակուլտետներ, որտեղ սովորել են 54 ուսանողներ, և աշխատել են 25 դասախոսներ (այդ թվում՝ 5 պրոֆեսոր և 10 դոցենտ)։ 1934 թվականին համալսարանը կոչվում է Սերգեյ Կիրովի անվամբ։ Համալսարանը կայացմանն աջակցել են Մոսկվայի, Լենինգրադի, Կազանի, Ուկրաինայի բուհերը։ Այստեղ աշխատելու են եկել Ի. Մոլյուկովը, Դ. Սոկոլսկին Մոսկվայի համալսարանից, Կոնստանտին Պերսիդսկին Կազանի համալսարանից և այլ գիտնականներ։
1977/78 ուսումնական տարում համալսարանն ունեցել է շուրջ 15 հազար ուսանող, մոտ 1000 դասախոս և գիտական աշխատող։ Ղազախստանի համալսարանը հրատարակել է «Գիտական տեղեկագիր» (1938 թվականից) հանդեսը։ Պարգևատրվել է Աշխատանքային կարմիր դրոշի շքանշանով (1971)։


== Ծանոթագրություններ ==
Գորելովկա (այլ կիրառումներ)

Գորելովկա, կարող է վերաբերել՝

Գորելովկա - գետ Ռուսաստանում, Միջին Մագանակովայի վտակը
Գորելովկա - գետ Ռուսաստանում, Միջին Տերսի վտակը
Գորելովկա - գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում
Համիկան

Համիկան, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից 15-16 կմ հյուսիս-արևելք` անտառազուրկ սարավանդի վրա։


== Բնակչություն ==
XX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յամպոլի շրջան (Վիննիցայի մարզ)

Անվան այլ կիրառումների համար տե՛ս՝ Յամպոլի շրջան (այլ կիրառումներ)Յամպոլի շրջան (ուկրաիներեն՝ Ямпільський район), շրջան Ուկրաինայի Վիննիցայի մարզում։
Ստեղծվել է 1923 թվականին։ Վարչական կենտրոնը՝ Յամպոլ։


== Աշխարհագրություն ==
Շրջանի տարածքի մակերեսը կազմում է 790 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 47669 մարդ։ Բնակչության խտությունը կազմում էր 60,34 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Miss Independent

«Miss Independent», ամերիկացի երգչուհի Քելլի Քլարկսոնի երկրորդ (առաջինը Ավստրալիայում և Մեծ Բրիտանիայում) սինգլը, Thankful ալբոմում։ Երգի համահեղինակներից մեկը Քրիստինա Ագիլերան է։
2005 թվականի մարտի 29-ին սինգլը ստացավ ոսկե կարգավիճակ (RIAA)` ԱՄՆ-ում վաճառվելով ավելի քան 1 միլիոն օրինակով։ Երգը առաջադրվել է «Գրեմմի» 2004 մրցանակաբաշխությանը` որպես լավագույն կանացի փոփ կատարում։


== Երգացանկ ==
 սինգլ
 պրոմո CD
 12" Պրոմո
/ CD սինգլ
 CD սինգլ
 սինգլ (աուդիոսկավառակ)
 12" սինգլ


== Թողարկման ժամանակագրություն ==


== Դիրքը չարթերում ==


== Ծանոթագրություններ ==
Սանտա Անա

Անվան այլ կիրառումների համար տե՛ս՝ Սանտա Անա (այլ կիրառումներ)
Սանտա Անա (անգլ.՝ Santa Ana), քաղաք ԱՄՆ-ի հարավարևմտյան մասում, Կալիֆոռնիա նահանգում։ Այն Օրինջ շրջանի կենտրոնն է։ 2007 թ-ի տվյալներով քաղաքի բնակչությունը կազմում է 353428 մարդ։ Հիմնադրվել է 1869 թ-ին։ Գտնվում է Խաղաղ օվկիանոսի ափից 16 կմ հեռավորության վրա։ Քաղաքի միջով հոսում է Սանտա Անա գետը։
Քանի որ այս քաղաքի բնակչության գերակշիռ մասը (մոտավորապես 80 տոկոսը) լատինաամերիկյան ծագում ունի,  New York Times-ը բնորոշում է Սանտա Անան՝ որպես «նոր Կալիֆոռնիայի դեմքի, մի նահանգի, որտեղ լատինաամերիկյանը առավել ազդեցություն ունի առօրյա կյանքի, ընտրությունների, մշակույթի, ժողովրդագրության վրա, քան  մեր երկրի (այսինքն՝ ԱՄն-ի) որևէ այլ վայրում»։


== Հայտնի անձինք ==
Միշել Պֆայֆեր- ծնվել է Սանտա Անայում,
Ֆիլիպ Դիկ մահացել է Սանտա Անայում,
Մարլոն Բրանդո երկար տարիներ ապրել է այստեղ


== Ծանոթագրություններ ==
Avalanche Studios Group

Avalanche Studios Group, դուստր ընկերություն, որը մասնագիտացված է համակարգչային խաղերի մշակման ոլորտում։ Տեղակայված է Ստոկհոլմում (Շվեդիա)։ Համարվում է մայր ընկերություն, որի կազմի մեջ են մտնում՝ Avalanche Studios, Expansive Worlds և Systemic Reactio ընկերությունները։ 


== Պատմություն ==
Avalanche Studios Group-ը հիմնադրվել է 2003 թվականին, Քրիստաֆոր Սանդբերգի, Լինուս Բլոմբերգի և Վիկտոր Բլոմբերգի կողմից։ 
Ընկերության կողմից ստեղծված առաջին խաղը դարձավ՝ Just Cause (2006 թվական) խաղը, որը իրենից ներկայացնում էր ավտոմրցարշավ հավելված կրակոցներով։ Այս խաղի համար, որը օգտագործում էր սեփական Avalanche Engine խաղային շարժիչը, հիմք է ծառայել Grand Theft Auto խաղաշարքը։ Խաղային շարժիչը, որը հետագայում կատարելագործվեց և օգտագործվեց ընկերության այլ նախագծերում։ 
2009 թվականին թողարկվեց theHunter առցանց որսորդության խաղը, որը տարածվում էր անվճար պաշտոնական խաղի միջոցով։ Խաղի սկզբնական տարբերակը մշակվել է բրիտանական Emote Games ընկերության կողմից, սակայն հետագայում խաղի իրավունքները փոխանցվում են Avalanche Studios Group-ին։ 
2010 թվականը ընկերության համար հատկանշական եղավ՝ Just Cause 2 խաղի թողարկմամբ, որը նախատեսված էր անհատական համակարգիչների և Xbox 360 և PlayStation 3 խաղային համակարգերի համար։ Խաղում պահպանվել էր բաց աշխարհի գաղափարը, ինչպես նաև որպես շարժիչ օգտագործվել էր Avalanche Engine-ի երկրորդ տարբերակը։ 
2010 թվականի մարտի 23-ին հայտարարվեց դուստր ընկերության՝ Expansive Worlds բացման մասին, որը հիմանականում զբաղվում էր պատական խաղերի թողարկմամբ, ինչպես նաև theHunter խաղի աջակցմամբ։ 
2011 թվականին թողակվեց Renegade Ops խաղը։ 
2015 թվականին թողարկվեց Mad Max և Just Cause 3 խաղերը։ Իսկ արդեն 2018 թվականին թողարկվեց Just Cause 4 խաղը։ 


== Խաղերի ցանկ ==


== Ծանոթագրություններ ==
Ջրառատի պատմության և մշակույթի անշարժ հուշարձանների ցանկ (Շիրակի մարզ)

Անվան այլ կիրառումների համար տե՛ս՝ Ջրառատի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Շիրակի մարզի Ջրառատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (21 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քևին Սփեյսի

Քևին Սփեյսի Ֆոուլեր (անգլ.՝ Kevin Spacey Fowler, հուլիսի 26, 1959(1959-07-26)[…], South Orange, Էսեքս շրջան, Նյու Ջերսի, ԱՄՆ), ամերիկացի դերասան, պրոդյուսեր, ռեժիսոր, սցենարիստ։ Հանդիսատեսին հայտնի է «Յոթը», «Վճարիր ուրիշին», «Կապեքս մոլորակը», «Գեղեցկություն ամերիկյան ձևով» և «Սանտայի եղբայր Ֆրեդ Կլաուսը» ֆիլմերից։ Օսկար մրցանակի դափնեկիր է։


== Կենսագրություն ==
Քևին Սփեյսին ծնվել է 1959 թվականի հուլիսի 26-ին, Ամերիկայի Նյու Ջերսի նահանգի  Սաուտ-Օրանժ մունիցիպալիտետում։ Նրա հայրը՝ Թոմաս Ջեֆֆրի Ֆաուլերը (1924-1992), տեխնիկական գրող է, իսկ մայրը՝ Քեթլին Էնն Նատսոնը (1931—2003), քարտուղարուհի և տնային տնտեսուհի էր։ Ֆաուլերը մեծացել է իր ավագ եղբոր՝ Ռենդի, և ավագ քրոջ՝ Ջուլիի հետ։ Հաշվի առնելով այն, որ հայրը հաճախ էր փոխում իր աշխատանքը, Քևինի ընտանիքը ևս հաճախ էր տեղափոխվում։


== Քննադատություն, արձագանքներ և ազդեցություն ==
Բրիտանական Empire ամսագիրը Քևինին ճանաչել է որպես 90-ականների լավագույն դերասան և նրան դրել է «Բոլոր ժամանակների 100 կինոաստղեր»ցուցակի 56-րդ հորիզոնականը։ Բացի այդ, Սփեյսին  Telegraph ամսագրի կողմից ներառվել է «Բրիտանական մշակույթի 100 ավելի ազդեցիկ մարդիկ» ցուցակի մեջ. Իտալացի ռեփեր Կալարեցցան (իտալերեն՝ Caparezza) 2011 թվականի մարտին հայտնի ամերիկացի դերասանների համար թողարկել է մի երգ, որն անվանել է «Քևին Սփեյսի»։
Քննադատները իրենց արձագանքներում Սփեյսիին անվանում են «դերասանական արվեստի վարպետ», «Էլեկտրականացնող», «բարձրակարգ», «ականավոր», «անխնա զվարճալի»։


== Ծանոթագրություններ ==
Սենտ Անդրե դը Նաժակ

Սենտ Անդրե դը Նաժակ (ֆր.՝ Saint-André-de-Najac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 418 մարդ, բնակչության խտությունը` 16.65 մարդ/կմ²։ Բնակավայրը զբաղեցնում է 25.1 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Թուլուզ քաղաքից` 85 կմ հյուսիս-արևելք, Ռոդեզ քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 228 աշխատունակ (15-64 տարեկան)  բնակիչ, որոնցից ակտիվ էին 156-ը, իսկ ոչ ակտիվները` 72։ Ակտիվության ցուցանիշը կազմում է 68,4 %։ 156 աշխատունակ մարդկանցից աշխատել է 129 անձ (74 տղամարդ և 55 կին)։ Գործազուրկ են եղել 27 անձ (9 տղամարդ և 18 կին)։ 72 անաշխատունակներից 15-ը եղել են աշակերտներ կամ ուսանողներ, 34-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գալե (խառնարան)

Անվան այլ կիրառումների համար տե՛ս՝ Գալլե (այլ կիրառումներ)
Գալե խառնարան, խառնարան Մարսի վրա, Արգիր հարթավայրի արևելյան մասում, 51,2 ° հվ. լայն. և 30,9 ° արև. երկայն.: Անվանվել է հայտնի աստղագետ Յոհան Գալեյի պատվին։ Խառնարանը ունի 230 կմ տրամագիծ։
Այս ձևավորումը առաջին անգամ լուսանկարվել է Վիկինգ-1 ուղեծրակայանի միջոցով։
Խառնարանը երբեմն անվանում են «երջանիկ դեմք խառնարան» ժպիտիկ սիմվոլի հետ նմանության համար։
Երկրորդ «ժպիտիկ-խառնարանը», որն ավելի փոքր է քան Գալեն, և գտնվում է 45,1 ° հս. լայն., 55,0 ° արև. երկայն. Ներեյդիյան լեռներում, հայտնաբերվել է Մարս Ռեքոնաիսանս Օրբիթերի կողմից 2008 թվականի հունվարի 28-ին։


== Հղումներ մշակույթում ==
Խառնարանը օգտագործվում է Պահապանները կոմիքսում և ֆիլմում, որտեղ այն հանդիսանում է ժպիտ-սիմվոլներից մեկը։


== Տես նաև ==
Կիդոնիա


== Ծանոթագրություններ ==


== Արտաքին հղումներ ==
Кратер Галле на Google Mars
Кратер Галле на NASA.gov Archived 2006-12-05 at the Wayback Machine. (անգլ.)
Кратер Галле на сайте Planetary Names (անգլ.)
Եգիպտոսի Օլիմպիական կոմիտե

Եգիպտոսի Օլիմպիական կոմիտե (արաբ․՝ اللجنة الأولمبية المصرية), Եգիպտոսի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1910 թվականին։ Գրասենյակը գտնվում է Կահիրեում։ Հանդիսանում է ՄՕԿ-ի և մի շարք այլ կազմակերպությունների անդամ։


== Ծանոթագրություններ ==


== Արտաքին հղումներ ==
Պաշտոնական կայք
Բողաբլուր

Բողաբլուր, Շատիր, բլուր Թուրքիայի Մուշի մարզում, պատմական Տուրուբերան աշխարհի Տարոն գավառում, Հացեկաց գյուղի հարավ-արևմուտքում։ Գտնվում է Մեղրագետի աջ կողմում։


== Ծանոթագրություններ ==
Իռլանդերեն

Իռլանդերեն (Gaeilge), Իռլանդիայի և Հյուսիսային Իռլանդիայի բնակչության մի մասի լեզուն, Իռլանդիայի պաշտոնական լեզուն 1921 թվականից։ Պատկանում է hնդեվրոպական լեզվաընտանիքի կելտական լեզվախմբի գոյդելյան ճյուղին։ Կառուցվածքով կցական է։  Ներկայանում է հին (8-10-րդ դարեր), միջին (10-14-րդ դարեր), և նոր (սկսած 15-րդ դարից) փուլերով։ Կառուցվածքով կցական է։ Միջին իռլանդերենից են առաջացել գելական շոտլանդերենը և մեներենը։ 
15-րդ դարից կրել է անգլերենի ուժեղ ազդեցությունը։ Մինչև 19-րդ դարն իռլանդացիների հիմնական լեզուն էր, այնուհետ աստիճանաբար զիջել է անգլերենին։ Իռլանդիայում մոտ 75 հազար մարդու (հիմնականում երկրի արևմտյան ծայրամասերում բնակվող) մայրենի և առօրյա լեզուն է։ 2016 թվականի իռլանդական մարդահամարի տվյալներով 1 761 420 հոգի (պատասխանողների 39.8 տոկոս) հայտարարել է, որ կարող է խոսել իռլանդերեն։ Հյուսիսային Իռլանդիայում 4 130 մարդու մայրենի և առօրյա լեզուն է։ 2011-ի տվյալներով՝ Հյուսիսային Իռլանդիայի 184 898 բնակիչներ իռլանդերենի որոշ իմացություն ունեն, որոնցից 104 943 հոգի կարող է խոսել իռլանդերեն։ 2005 թվականից Եվրամիության պաշտոնական լեզուներից մեկն է։


== Հղումներ ==
Իռլանդերեն-ռուսերեն բառարան (ռուս.)
Ժամանակակից իռլանդերենի դասընթաց Archived 2010-06-09 at the Wayback Machine. (ռուս.)


== Ծանոթագրություններ ==

[[Կատեգորիա:]]
Նաապկա

Նաապկա (էստ․՝ Naapka), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեքսանդրի փողոց (Տագանրոգ)

Ալեքսանդրի փողոց (ռուս.՝ Александровская улица), փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է Ռուսաստանի կայսր Ալեքսանդր I-ի պատվին։


== Աշխարհագրություն ==
Գտնվում է Նեկրասովի նրբանցքի և Մեծ պողոտայի միջև։ Երկարությունը` 4145 մ։ Տների համարակալումը սկսվում է Նեկրասովի նրբանցքից։


== Պատմություն ==

Ալեքսանդրի փողոցին պատմական անունը վերադարձվել 1998 թվականին։ Փողոցը վերանվանվել է Սվերդլովի փողոց 1923 թվականին։ Առաջին անգամ Ալեքսանդրի անունով կոչվել է 1904 թվականին։


== Փողոցում գտնվում են ==
«Կազակական շուկա»` Ալեքսանդրի փողոց, 21
Տագանրոգի տեխնոլոգիական ինստիտուտի հանրակացարան` Ալեքսանդրի փողոց, 30
Տագանրոգի մաքսատուն` Ալեքսանդրի փողոց, 53
Տագանրոգի գեղարվեստի թանգարան` Ալեքսանդրի փողոց, 56
Պիոներների տուն (մինչև 1991 թ.)` Ալեքսանդրի փողոց, 60
Պառնոխի տուն` Ալեքսանդրի փողոց, 62
«Չեխովների կրպակ» թանգարան` Ալեքսանդրի փողոց, 100
Կլոր շենք` Ալեքսանդրի փողոց, 107


== Հուշարձաններ ==
Ալեքսանդր I-ի հուշարձան` Ալեքսանդրի հրապարակ


== Կորսված շինություններ ==
Ալեքսանդրի փողոցում գտնվել են մի շարք նշանակալի շինություններ, որոնք տարիների ընթացքում քանդվել են և մեր օրերին չեն հասել։ Դրանց թվում են.

Մուսուլմանական աղոթատուն. գտնվել է Ալեքսանդրի փողոց, 51 հասցեում։ Գործել է առևտրական Կոնստանտին Կուպուցիի միահարկ տանը, որը վերակառուցվել է արևելյան ոճով։ Խորհրդային տարիներին տարածքը դարձվել է բնակելի, գմբեթն ու աշխտարակները հանվել են, ճակատը ձևափոխվել է։
Հունական տաճար. կառուցվել է 1813 թվականին Ալեքսանդրի հրապարակում` հույն Ի. Լեոնտիդիսի (Վարվացի) նյութական մասնակցությամբ։ Կառուցված է եղել կլասիցիզմի ոճով։ 1926 թվականին տաճարը փակվել է, իսկ 1933 թվականին քանդվել, նրա տեղում կառուցվել է բարձրահարկ շենք։


== Ծանոթագրություններ ==
Անձնավորություն (ֆիլմ)

Պերսոնա, սև-սպիտակ գեղարվեստական ֆիլմ` նկարահանված ռեժիսոր Ինգմար Բերգմանի կողմից։ Ֆիլմի հեղինակը իր «Շշուկներ և ճիչեր» ֆիլմի հետ միասին այս ֆիլմը համարել է իր կարիերայի կարևոր ֆիլմը։ Գլխավոր դերերում են Բիբի Անդերսոնը և Լիվ Ուլմանը։ Պրեմիերան կայացել է 1966 թ. հոկտեմբերի 18-ին Շվեդիայի «Սպեգելն» կինոթատրոնում։ Սկզնապես, Բերգմանը պլանավորել էր ֆիլմը անվանել «Կինեմատոգրաֆ» (ֆիլմը սկսվում է կինոպրոեկտորի լամպի այրմամբ, ֆիլմի ինչ-որ հատվածում կինոժապավենը կտրվում է, իսկ վերջում լամպը մարում է), սակայն դրան դեմ էր ֆիլմի պրոդյուսերը։


== Սյուժե ==
Էլիզաբեթ Ֆոգլերը հայտնի դերասանուհի է, ով հաճախ է հանդես գալիս տարբեր թատրոններում։ Մի ներկայացման ժամանակ տեղի է ունենում տարօրինակ իրավիճակ՝ դերասանուհին լռում է ներկայացման ընթացքում։ Սկզբում անհասկանալի էր՝ ինքն է համր դարձել, թե նեղացել է ամբողջ աշխարհի վրա և չի ուզում ոչ մեկի հետ խոսել։
Դերասանուհին դիմում է իր հոգեբույժին, որ նա կարողանա օգնել դերասանուհուն դուրս գալ այդ անորոշ իրավիճակից։ Բժիշկը պարզում է, որ Էլիզաբեթը հոգեպես առողջ է, բայց գտնվում է ինչ-որ տարօրինակ իրավիճակում՝ ընդհանուր անզգայացման մեջ։ Բժիշկը խորհուրդ է տալիս դերասանուհուն հանգստանալ բնության գրկում։ 
Էլիզաբեթը մեկնում է ծով։ Նրան ուղեկցում է բուժքույր Ալման։ Երկու կանայք միասին անց են կացնում իրենց ժամանակը ծովի ափին։ Էլիզաբեթը անընդհատ լռում է, իսկ Ալման պատմում է նրան իր կյանքից պատմություններ՝ փորձելով հանել իր լռակյաց զրուցակցին այդ տարօրինակ իրավիճակից։


== Դերերում ==
Լիվ Ուլման- Էլիզաբեթ Ֆոգլեր, դերասանուհի
Բիբի Անդերսոն- քույր Ալմա, բուժքույր
Մարգարետա Կրոկ- հոգեբույժ
Գունար Բյորնստրանդ- պարոն Ֆոգլեր
Յորգեն Լինդստրեմ- Էլիզաբեթի որդին


== Մրցանակներ ==
1968 թվական՝ Ազգային կինոքննադատների մրցանակ, ԱՄՆ
Լավագույն դերասանուհի- Բիբի Անդերսոն
Լավագույն ռեժիսոր- Ինգմար Բերգման
Լավագույն ֆիլմ


=== Նոմինացիաներ ===
1968- BAFTA մրցանակ
Լավագույն օտարազգի դերասանուհի- Բիբի Անդերսոն


== Ծանոթագրություններ ==


== Արտաքին հղումներ ==
Сценарий фильма в журнале «Новая Юность»
Бергман. Картины
Бергман о Бергмане. М.: Радуга, 1985.
«Персона» на сайте Кино. Орк. Ру Archived 2007-11-12 at the Wayback Machine.
«Персона» на сайте Фильм. Ру(չաշխատող հղում)
«Персона» на сайте Dvdsearch.ru(չաշխատող հղում)
Դեն Ռատուշնի

Դեն Ռատուշնի (անգլ.՝ Daniel (Dan) Paul Ratushny, հոկտեմբերի 29, 1970(1970-10-29), Nepean, Օտտավա, Կանադա), կանադացի պրոֆեսիոնալ հոկեյիստ, և հոկեյի մարզիչ։ Ներկայումս մարզում է «Ռեդ Բուլլ Սալզբուրգը» և Ավստրիայի ազգային հավաքականը։


== Մարզչական կարիերա ==
2004-ից 2005 թվականներին նա եղել է «Օտավայի» մարզչի օգնական։
2006-2009 թվականներին Ռատուշնին մարզել է «Ստիկմեն Էլիոթ» թիմը։ 2009-2011 թվականներին մարզել է Ազգային երկրորդ լիգայում հանդես եկող «ԷՀՍ Օլթենը»։
2014 թվականին նա սկսել է մարզել «Ռեդ Բուլլ Սալզբուրգը» և Ավստրիայի հավաքականը։


== Մրցանակներ ==


== Ծանոթագրություններ ==


== Արտաքին հղումներ ==
Պրոֆիլը eurohockey.com կայքում
Կարիերայի արդյունքները hockeydb.com կայքում
Կենսագրությունը legendsofhockey.net կայքում
Մանդրա (քաղաք)

Անվան այլ կիրառումների համար տե՛ս՝ Մանդրա (այլ կիրառումներ)Մանդրա, (հուն․՝ Μάνδρα) քաղաք Հունաստանի Հանրապետության արևելքում՝ Արևմտյան Ատտիկայի շրջանում։ Ըստ 2011 թվականի մարդահամարի, քաղաքի բնակչությունը կազմում է 12,888 մարդ։


== Պատմություն ==
Այս փոքրիկ նավահանգստային քաղաքը Էգեյան ծովի պատերազմի ժամանակ եղել է նավատորմի նավերի կայանատեղին։ մ.թ.ա. 268 թվականին Էգեյան ծովի պատերազմում Հունաստանը հաղթում է։


== Բնակչություն ==


== Ծանոթագրություններ ==


== Արտաքին հղումներ ==
Official website Archived 2008-10-29 at the Wayback Machine.
GTP Travel Pages (Municipality) (in English and Greek)
Աստերոիդների ցանկ (291701-291800)

Աստերոիդների ցանկ (291601-291700)  • Աստերոիդների ցանկ  • Աստերոիդների ցանկ (291801-291900)
 Աստերոիդների ցանկ (291601-291700)  • Աստերոիդների ցանկ  • Աստերոիդների ցանկ (291801-291900)
Սոյամաա

Սոյամաա (էստ․՝ Sojamaa), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 116 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քեթի Բրայբեն

Քեթի Բրայբեն (, Լոնդոն), անգլիացի դերասանուհի։


== Կենսագրություն ==
Նա ծնվել և մեծացել է Լոնդոնում։ Առավել հայտնի է Կառոլ Քինգին «Beautiful: The Carole King Musical»-ում  մարմնավորելու համար։ Նա մրցանակ է ստացել Լոուրենս Օլիվյե լավագույն կանացի դեր մյուզիքլում։ Բրայբենը նաև խաղացել է Արքայադուստր Դիանային, Արքա Մայք Բարթլեթս Կառլա III թատրոնում Ալմեյդան։


== Ֆիլմագրություն ==


== Փուլ ==


== Ծանոթագրություններ ==
Լևաքենդ

Լևաքենդ (ադրբ.՝ Ləvakend), գյուղ ներկայիս Ադրբեջանական Հանրապետության Դաշկեսանի շրջանում։


== Պատմություն ==


== Աշխարհագրություն ==


== Արտաքին հղումներ ==
Լևաքենդ բնակավայրը «GEOnet Names Server» կայքում։
Խուրի

Խուրի, գյուղ Արևմտյան Հայաստանում, Դիարբեքիրի վիլայեթի Սևերեկի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տիգաջուր

Տիգաջուր (Նեյզասու), գետակ Հայաստանի Գեղարքունիքի մարզում, Գետիկի ձախ օժանդակը։ Սկիզբ է առնում Ցիցքար լեռան հյուսիսարևելյան լանջերից և Ձորավանք գյուղի արևելյան մասում միախառնվում մայր գետին։ Երկարությունը՝ 6,5 կմ։


== Ծանոթագրություններ ==